LEVANTAMENTO DA SUSPENSIÓN DAS SESIÓNS DE XUNTA DE GOBERNO LOCAL E DELEGACIÓN DE COMPETENCIAS.
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 21/05/2020)

A Señora Alcaldesa ditou o Decreto núm.2020-0404, de data 18 de maio, relativo ao levantamento da suspensión das sesión de Xunta de Goberno Local e delegación de competencias, seguinte: Visto que mediante resolución de Alcaldía núm.2020/274 e como consecuencia do disposto no artigo 6 do Real Decreto 463/2020, do 14 de marzo, declara o estado de alarma para a xestión da situación de crise sanitaria ocasionada polo COVID‐19, adoptáronse unha serie de medidas extraordinarias destinadas á redución da actividade presencial no concello de Salceda de Caselas, entre elas, a suspensión das sesións ordinarias da Xunta de Goberno Local. Visto que, en base a esta situación excepcional, por resolución de Alcaldía núm.2020/280 abocáronse as competencias delegadas na Xunta de Goberno Local, por Decreto de Alcaldía núm.2019-0633 de 24.06.2019 de conformidade co disposto nos artigos 10 da Lei 40/2015, de 1 de outubro, de Réxime Xurídico do Sector Público e 116 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.868/1986, de 28 de novembro. Visto o disposto no novo apartado 3 do artigo 46 da Lei 7/1985, do 2 de abril, reguladora das bases do réxime local, polo que se permite que as sesións dos órganos colexiados das Entidades Locais se poidan levar a cabo por medios electrónicos e telemáticos, cando concorran situacións excepcionais de forza maior, de grave risco colectivo, ou catástrofes públicas que impidan ou dificulten de maneira desproporcionada o normal funcionamento do réxime presencial das sesións, tal e como é a situación actual de estado de alarma. Por iso, considerando a actual situación de estado de alarma e no exercicio das atribucións legais conferidas polo artigo 21.2 da Lei 7/1985, do 2 de abril, reguladora das bases do réxime local, pola presente: Primeiro: Levantar a suspensión da celebración das sesións de Xunta de Goberno Local, que se celebrarán de forma telemática e a distancia en tanto concorra esta situación de excepcionalidade e de acordo coa súa periodicidade establecida. Entendendo por excepcionalidade a declaración de estado de alarma ou mentres concorran medidas de contención e distanciamento social. Segundo. Delegar novamente na Xunta de Goberno Local as competencias atribuídas mediante a resolución de Alcaldía núm.2019-0633 de 24.06.2019, que son as seguintes: 1. O outorgamento de licenzas e autorizacións de competencia da Alcaldía 2. A liquidación de tributos e outros ingresos derivados de licenzas e autorizacións que se outorguen pola Xunta de Goberno Local.3. As liquidacións derivadas do Imposto do Incremento de Valor dos Terreos de Natureza Urbana.4. A aprobación de gastos e facturas por importe individualmente superior a 60.000€ (IVE excluído) 5. As contratacións que superen as contías establecidas no artigo 118.1 da Lei 9/2017, de 8 de novembro, de Contratos do Sector Público.6. Todas aquelas cuestión puntuais, competencia da Alcaldía, que esta desexe someter a estudio, consideración ou resolución da Xunta de Goberno Local. Terceiro.- Da presente Resolución darase conta ao Pleno na primeira sesión que se realice, debendo notificarse persoalmente aos concelleiros membros da Xunta de Goberno Local e publicarse no BOPPO e na sede electrónica municipal, sen prexuízo da efectividade dende o día seguinte o día seguinte ao da presente resolución.” O que se publica a efectos do disposto en de o artigo 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. Documento asinado electronicamente.